Diari Oficial de la Generalitat Valenciana


Sumari del DOGV 5223, del 21-03-2006 (2006/2487)

Notificació a Covinain, SL, de la sentència número 2/2006, dictada en les actuacions de juí verbal de desnonament per falta de pagament número 427/2005.
--------------------------------------------------------------------------------------------------------------------------------------------------------

### Dades del document

Número de DOGV
:   5223

Data del DOGV
:   21-03-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/2487


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació a Covinain, SL, de la sentència número 2/2006, dictada en les actuacions de juí verbal de desnonament per falta de pagament número 427/2005. [2006/S2487]  
Procediment: juí verbal (desnonament per falta de pagament) 000427/2005.  
Part demandant: Antonio Ballester Vicens.  
Part demandada: Covinain, SL.  
En el juí referenciat, s'ha dictat la resolució que té el text literal següent:  
Sentència número 000002/2006.  
Dénia, 17 de gener de 2006.  
Francisca Cotillas Moreno, magistrada jutgessa del Jutjat de Primera Instància número 4 de Dénia i partit, ha vist les actuacions de juí declaratiu verbal seguits en este Jutjat amb el número 427/2005, a instància d'Antonio Ballester Vicens, representat pel procurador dels Tribunals, Enrique Sastre Botella i assistit del lletrat José Sastre Bernabéu, contra Covinain, SL, en situació processal de rebel·lia, les actuacions del qual tracten sobre reclamació de rendes i desnonament de finca urbana per resolució de contracte, i procedix a dictar la present resolució.  
Antecedents de fet  
Primer. Que amb data de 21 de juny de 2005, el procurador Sastre Botella va presentar, en la representació que té, demanda davant l'oficina de repartiment del Jutjat Degà d'esta ciutat, que per torn va correspondre a este Jutjat, contra l'indicat demandat, i es basa en els fets i fonaments de dret exposats en l'esmentat escrit, i suplica que es dicte sentència en la qual:  
1. Es declare resolt el contracte d'arrendament de data 12 de novembre de 2003, subscrit entre Antonio Ballester Vicens i la mercantil Covinain, SL per falta de pagament de les rendes i quantitats assimilades.   
2. S'ordene el desnonament per falta de pagament de la mercantil Covinain, SL de l'immoble situat a Dénia, apartaments Els Molins carrer Oceà Artic, local comercial número 2, i haurà de deixar el local lliure, vacu i expedit, amb entrega de claus i a disposició de l'actor, amb l'avís de llançament.   
3. Se'l condemne al pagament de la quantitat de 1.314,37 euros, així com al pagament de les quantitats que vencen fins a l'efectiva entrega de la possessió.   
4. I tot això amb expressa imposició de costes d'este juí a la demandada.  
Segon. Admesa a tràmit la demanda, es va donar trasllat d'esta i dels documents presentats a la part demandada, i es va citar a les parts per a la celebració de la vista, que va tenir lloc en la Sala d'Audiències d'este Jutjat en data 12 de gener de 2006.  
Tercer. Celebrada la vista, a la qual no va comparéixer la part demandada, esta és declarada en situació processal de rebel·lia, la part actora es va afermar i ratificar en l'escrit de demanda presentat, i una vegada practicades les proves declarades pertinents i formulades les conclusions per la part, quedaren les actuacions concloses per a dictar sentència.  
Quart. En la tramitació del present juí s'han observat les prescripcions legals.  
Fonaments de dret  
Primer. La representació de la part actora formula demanda de juí declaratiu verbal, i acumula l'acció de desnonament per falta de pagament de la renda corresponent a l'arrendament del local comercial número 2, Molins C, situat al carrer Oceà Artic, apartaments Els Molins, a Dénia (Alacant), en virtut del contracte subscrit entre les parts el dia 12 de novembre de 2003 i l'acció de reclamació de rendes i quantitats assimilades, en haver deixat el demandat de pagar les rendes pactades de 391 euros mensuals dels mesos de març, abril i maig de 2005, així com les despeses de llum i aigua (141,37 euros), i l'import de l'endeutat ascendix al temps de la data de la demanda (21 de juny de 2005) al total de 1.314,37 euros.  
Segon. Amb data de 12 de novembre de 2003, les parts subscribiren el contracte d'arrendament .que consta en les actuacions. del local anteriorment descrit, i en el contracte s'estipula que el preu de l'arrendament seria de 391 euros mensuals i que a més a més el demandat hauria de pagar les despeses de llum i aigua.  
Es té per acreditada l'existència del deute atés que, partint de la realitat del contracte d'arrendament, el demandat no ha comparegut a la vista a fi d'al·legar en defensa seua el pagament o les circumstàncies relatives a la procedència de l'enervació, tal i com permet l'article 444 de la LEC, malgrat estar citat en legal forma amb els avisos legals oportuns. Per tant, el demandat endeuta, la quantitat reclamada en la demanda més les rendes vençudes des de juny de 2005 fins que es produïsca l'entrega de l'immoble a la part actora, a raó de 391 euros mensuals.  
Tercer. Tenint en compte tot l'anterior, i sobre la base de l'article 27 de la Llei d'Arrendaments Urbans de 24 de novembre de 1994, en el paràgraf 2 s'indica que l'arrendador podrà resoldre de ple dret el contracte per falta de pagament de la renda, queda acreditada la causa de resolució del contracte, i haurà de prosperar l'acció de desnonament entaulada per l'actora.  
Així mateix, la LEC permet en l'article 438.3.3.ª exercir acumulada i simultàniament l'acció de resolució del contracte i la reclamació de les quantitats endeutades, cosa que s'ha fet així en el cas de les actuacions en sol·licitar la part actora el desnonament per falta de pagament de la renda i reclamació d'esta, i sent-ne la via processal adequada per a això el juí verbal.  
Quart. Procedix així mateix, acordar el pagament dels interessos legals de la quantitat reclamada des del moment de la interpel·lació judicial, ja que el demandat ha incorregut en mora, de conformitat amb el que disposen els articles 1.100, 1.101 i 1.108 del Codi Civil, i s'assenyala este últim precepte que «si l'obligació consistira en el pagament d'una quantitat de diners, i el deutor incorreguera en mora, la indemnització de danys i perjudicis, no havent pacte en contrari, consistirà en el pagament dels interessos convinguts i, a falta de conveni, en l'interés legal» i, d'acord amb l'article 576.1 de la Llei d'Enjudiciament Civil, tota sentència o resolució que condemne al pagament d'una quantitat de diners determinarà, en favor del creditor, la reportació d'un interés anual igual a l'interés legal dels diners incrementat en dos punts.  
Cinqué. De conformitat amb el que disposa el paràgraf 1.º de l'article 394 de la Llei d'Enjudiciament Civil, procedix condemnar a Covinain, SL, al pagament de les costes processals causades, en estimar-se íntegrament la demanda.  
Vistos els preceptes legals citats i altres disposicions de general i pertinent aplicació.  
Part dispositiva: que estime la demanda interposada per Enrique Sastre Botella, en nom i representació d'Antonio Ballester Vicens, contra Covinain, SL, i declare resolt, per falta de pagament de la renda, el contracte d'arrendament del local comercial número 2, Molins C, situat al carrer Oceà Artic, apartaments Els Molins, a Dénia (Alacant), i comdemne Covinain, SL, que desallotge i deixe a lliure disposició de la part actora la finca objecte del present plet, i se li advertix del llançament a costa seua si no ho verifica, i el condemne així mateix a l'esmentat demandat que pague a la demandant la quantitat de mil tres-cents catorze euros amb trenta-set cèntims (1.314,37 euros) per les rendes i altres quantitats assimilades vençudes i impagades reclamades en la demanda, i les que vencen des de juny de 2005 fins a l'entrega definitiva de la possessió a la part actora, a raó de 391 euros mensuals de renda, quantitats que s'hauran d'incrementar d'acord amb els interessos legals. Tot això amb expressa imposició al demandat de les costes processals causades en el present procediment.  
Notifiqueu esta resolució a les parts, i feu-los saber que esta no és ferma, i contra esta es pot interposar, recurs d'apel·lació, que serà admés, si s'escau, en ambdós efectes i que ha de preparar-se davant del mateix Jutjat en el termini de cinc dies comptadors a partir de l'endemà de la notificació i, del qual, prèvia interposició d'este en termini i forma també davant d'este Jutjat, l'Audiència Provincial d'Alacant en serà sabedora, d'acord amb el que establix la Llei d'Enjudiciament Civil de 8 de gener de 2000, en els articles 457 i següents, i amb l'especialitat prevista en l'article 449.1 LEC, segons el qual no s'admetrà al demandat el recurs d'apel·lació si, en preparar-lo, no manifesta, i ho acredita per escrit, tindre satisfetes les rendes vençudes i les que d'acord amb el contracte haja de pagar anticipadament.  
Lliureu testimoniatge de la present sentència que s'unirà a les presents actuacions, i l'original quedarà en el llibre de sentències d'este Jutjat.  
Esta és la meua sentència, que pronuncie, mane i firme.  
En atenció al desconeixement de l'actual domicili o residència de la part demandada, per provisió de 16 de febrer de 2006 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el tauler d'anuncis del Jutjat i en el Diari Oficial de la Generalitat Valenciana, per a dur a efecte la diligència de notificació de sentència.  
Dénia, 16 de febrer de 2006.. La secretària judicial: Liliana Anduix Serra.